Landsretten stadfæstede byrettens dom for overtrædelse af straffelovens § 293 a, § 276, § 288, § 123 og § 244 samt færdselslovens § 117 og knivlovens § 1. Påstand om erstatning
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Forbrydelser mod offentlig myndighed;
Formueforbrydelser;
Forurettede og vidner;
Færdsel;
Narkotika;
Vis flere...

/

UDSKRIFT
AF

ØSTRE LANDSRETS DOMBOG
____________

D O M

Afsagt den 30. juni 2022 af Østre Landsrets 19. afdeling

(landsdommerne Lone Kerrn-Jespersen, Lone Dahl Frandsen og

Marya Akhtar (kst.) med domsmænd).

19. afd. nr. S-456-22:

Anklagemyndigheden

mod

Tiltalte

(CPR nr. (Født 2003))

(advokat Anders Riisager, beskikket)

Dom afsagt af Retten i Holbæk den 8. februar 2022 (60-

2369/2021) er anket af Tiltalte med påstand om formildelse,

således at fængselsstraffen nedsættes.

Anklagemyndigheden har påstået skærpelse af fængselsstraffen.

Anklagemyndigheden har på vegne af Forurettede 1 gentaget den

for byretten ned-lagte påstand om, at tiltalte i godtgørelse for svie

og smerte skal betale 3.010 kr. og i godt-gørelse for tort skal

betale 10.000 kr. med procesrente efter erstatningsansvarslovens

§ 16.

Tiltalte har anerkendt kravet om godtgørelse for svie og smerte,

men har bestridt kravet om godtgørelse for tort.   



/

- 2 -

Forklaring

Tiltalte har for landsretten supplerende forklaret bl.a., at han

havde kendt Person 1 og Person 2 længe. Der var derfor ikke

noget mærkeligt i, at han var sammen med dem den pågældende

dag. På det tidspunkt boede han i Område 2 sammen med sin

stedfar. Hans mor og stedfar var lige blevet skilt, og det var

planen, at han skulle flytte. Han var ude af den og forvirret. Han

havde en fornemmelse af, at han skulle væk, og han ville bare

gerne flygte fra det he-le. Han kendte til Xanax piller var, men

det var ikke noget, som han havde taget før. Han købte i alt 15

piller. Han tror, at man må spise en til to piller om dagen, men

han spiste dem alle sammen. Han var da sammen med Person 1

og Person 2, og pillerne blev skyllet ned med vodka, og han blev

slatten – lidt ligesom en zombie. Det var tilfældigt, at han valgte

ejendommen Adresse 5 i By 1.

Personlige forhold

Tiltalte har om sine personlige forhold supplerende forklaret, at

han er stoppet med at ryge smøger, men tager snus og

tyggegummi. Han vil gerne starte på HF.   

Tiltalte er ud over det gengivne i byrettens dom bl.a. straffet ved

dom afsagt af Retten i Holbæk den 15. april 2021 med 4

dagbøder af 125 kr. for overtrædelse af straffelovens § 164.

Tiltalte har været fortsat frihedsberøvet under anken.

Landsrettens begrundelse og resultat

Den udmålte fællesstraf, der tillige til dels fastsættes i medfør af

straffelovens § 89, findes passende. Landsretten har herved lagt

vægt på de omstændigheder, der er angivet af byret-tens flertal,

idet der herved findes at være taget fornødent hensyn til, at

tiltalte var 17 år på gerningstidspunktet.

Tiltalte har anerkendt Forurettede 1's krav om godtgørelse for

svie og smerte. For så vidt angår kravet om godtgørelse for tort



/

efter erstatningsansvarslovens § 26, stk. 1, eller stk. 3, tiltræder

de juridiske dommer af de grunde, der er anført i dommen, at der

ikke er tilstrækkeligt grundlag for sådan godtgørelse.

Landsretten stadfæster derfor dommen i det omfang, den er
anket.



/

- 3 -

T h i  k e n d e s  f o r  r e t :

Byrettens dom i sagen mod Tiltalte stadfæstes.

Tiltalte skal betale sagens omkostninger for landsretten.



/